text: पार्टी के मुखपत्र ‘सामना’ के संपादकीय में शिवसेना ने लिखा कि 44 अरब डॉलर की लागत से महाराष्ट्र के रत्नागिरि जिले के नानर में विशाल रिफाइनरी परियोजना की नींव डालना कैंसर अस्पताल की आधारशिला रखे जाने की तरह है। संपादकीय में आरोप लगाया गया है कि, ‘इस जहरीली परियोजना के कारण लोग कैंसर, तपेदिक और सीने से संबंधित अन्य बीमारियों से पीड़ित होंगे। यदि यह परियोजना आपत्ति के बावजूद लोगों पर थोपी जा रही है तो यह आपातकाल जैसा है।’